– Շատ վրա տվիր: Շունչ քաշելու տեղ որ թողնես, հատ-հատ կպատասխանեմ: Նախ` Սովետը: Վատի մասին ասել եմ, դառնամ լավին: Լավն էն էր, որ վերաբերմունք ուներ, պետպատվեր կար, խուդֆոնդ ասվածը կար: Տարվա մեջ մի քանի անգամ ցուցահանդես էր կազմակերպում, գնում էր նկարները: Վերջնահաշվում դրանք դառնում էին մեր ֆոնդը, մեր ժողովրդի հարստությունը: Եթե պայմանականորեն ասելու լինեմ, մի երկու ՙԼենինի՚ փողը խալտուրայի կողքին արժեք ստեղծելու հնարավորություն էր տալիս, օգնում էր, որ կայանաս որպես ստեղծագործող, ինչը շատ մեծ բան է: